《将归蜀留献恩地仆射二首》
唐代·姚鹄

自持衡镜采幽沈，此事常闻旷古今。危叶只将终委地，

焦桐谁料却为琴。蒿莱讵报生成德，犬马空怀感恋心。

明日还家盈眼血，定应回首即沾襟。

江上长思狎钓翁，此心难与昨心同。自承丘壑新恩重，

已分烟霞旧隐空。龙变偶因资巨浪，鸟飞谁肯借高风。

应怜死节无门效，永叹潜怀似转蓬。

作者简介：姚鹄，字居云。蜀中（四川中部）人。诗人。姚鹄(hú)早年时期隐居蜀中，经常出入当时好士公卿之席幕。于会昌三年(843)经宰相李德裕的推荐，进士及第。咸通十一年(870)，姚鹄累官至江南东道台州刺史。姚鹄工诗善文，元代人辛文房谓姚鹄“吏材文价，俱不甚超。”《唐才子传》，然而故震亨却称赞其诗为“清泼而不可多得”《唐音癸签》。姚鹄留诗词共三十七首。